# Αλφόνσος ΙΓ' της Ισπανίας

### Από τη Βικιπαίδεια, την ελεύθερη εγκυκλοπαίδεια

Αλφόνσος ΙΓ' της Ισπανίας

Αλφόνσος ο 13ος (1886 - 1941) βασιλιάς της Ισπανίας (1886 - 1931). Μεταθανάτιος γιός του βασιλιά της Ισπανίας Αλφόνσου 12ου και της Μαρίας Χριστίνας, παππούς του σημερινού βασιλιά της Ισπανίας Χουάν Κάρλος.

Επι της βασιλείας του η Ισπανία έχασε όλες τις κτήσεις της στην Αμερικάνικη ήπειρο, τις Φιλιππίνες, ανέχτηκε την δικτατορική διακυβέρνηση του Μιγκέλ Πρίμο ντε Ριβέρα που του κόστισε τον θρόνο. Αναμείχθηκε έντονα στην πολιτική τόσο που είναι γεγονός οτι μεταξύ των ετών 1902 - 1923 ανεβοακατέβηκαν 33 κυβερνήσεις. Κατα την διάρκεια του 1ου Παγκοσμίου Πολέμου άν και είχε ισχυρές συνδέσεις και με τις δύο πλευρές προτίμησε να κρατήσει αυστηρή ουδετερότητα. Αργότερα έγινε χρήσιμος σε διπλωματικό επίπεδο σχετικά με τους αιχμαλώτους πολέμους και τις διαπραγματεύσεις μεταξύ τους. Έγινε προστάτης των γραμμάτων, των τεχνών, του τουρισμού, και το πιό αξιοσημείωτο του αθλητισμού. Έκτισε το ιστορικό ξενοδοχείο Palace στην Μαδρίτη και πήρε υπο την προστασία του τις ιστορικές ποδοσφαιρικές ομάδες της εποχής του όπως η Ρεάλ Μαδρίτης, η Ρεάλ Σοσιεδάδ και η Ρεάλ Μπετίς. Μετά την καταστολή του κινήματος του Ριβέρα οι δημοκρατικοί ανάγκασαν τον Αλφόνσο να προκυρήξει εκλογές που τις κέρδισαν (1930). Με δημοψήφισμα στην συνέχεια τον κύρηξαν έκπτωτο κατάργώντας την βασιλεία, ανακηρύσσοντας την Δημοκρατία, και αναγκάζοντας τον Αλφόνσο να εξοριστεί.

## [Επεξεργασία] Εξορία

Όταν κηρύχθηκε η 2η Ισπανική Δημοκρατία (1931) άφησε την Ισπανία και εγκαταστάθηκε στο μεγάλο ξενοδοχείο στην Ρώμη. Η δεύτερη Δημοκρατία θα διαρκέσει μόνο 6 χρόνια αφού ο στρατηγός Φράνκο με κίνημα (1936) θα καταλύσει την δημοκρατία προσπαθώντας να καταλάβει δικτατορικά την εξουσία. Στον Ισπανικό εμφύλιο (1936 - 1939) οι εθνικιστές υπο τον Φραγκίσκο Φράνκο δήλωσαν οτι δέν τον δέχονται σάν βασιλιά (Σεπτ. 1936). Αρχικά πήγε εξόριστος στην Γαλλία, αλλά επέλεξε τον γιό του Xουάν κόμη της Βαρκελώνης να μπεί στην Ισπανία και να έχει συμμετοχή στη επανάσταση. Αλλά κοντά στα Γαλλικά σύνορα ο στρατηγός Μόλα τον συνέλαβε και τον εξόρισε απο την χώρα. Μετά το χάος του τριετούς εμφυλίου ο Φράνκο που τον είχε κυρήξει ήδη ανεπιθύμητο θα καταλάβει οριστικά την εξουσία (1939) και θα κυβερνήσει την Ισπανία με την μορφή σκληρής δικτατορίας ώς το 1976, χρονιά που θα επανέλθει η μοναρχία με τον εγγονό του Χουάν Κάρλος. Στις 15/1/1941 παραιτήθηκε απο τα δικαιώματα του στον Ισπανικό θρόνο για λογαριασμό του 4ου, και 2ου επιζήσαντα γιού του Χουάν και πατέρα του σημερινού βασιλιά Χουάν Κάρλος. Πέθανε στην Ρώμη και τάφηκε στην Αγία Μαρία του Μονσερράτο την Ισπανική εκκλησία της Ρώμης, ενώ μεταφέρθηκε (1980) στο Έλ Εσκοριάλ στην Ισπανία.

## [Επεξεργασία] Κληρονόμοι

Παντρεύτηκε (1906) την Ευγενία του Βάττενμπεργκ, ανιψιά του Άγγλου βασιλιά Εδουάρδου του 7ου και εγγονή της βασίλισσας Βικτωρίας της Αγγλίας Ένα, ενώ παιδιά τους ήταν :

- Αλφόνσο των Αστουριών
- Τζέημς δούκας της Σεγκονίας (1908 - 1975)
- Ινφάντα Μπεατρίζ της Ισπανίας (1909 - 2002)
- Ινφάντα Μαρία Χριστίνα Τερέζα (1911 - 1996)
- Χουάν κόμης της Βαρκελώνης
- Γκονζάλο της Ισπανίας (1914 - 1933)

## [Επεξεργασία] Πηγές

- Αγγλική Wikipedia

Ανακτήθηκε από "http://el.wikipedia.org../../../%CE%B1/%CE%BB/%CF%86/%CE%91%CE%BB%CF%86%CF%8C%CE%BD%CF%83%CE%BF%CF%82_%CE%99%CE%93%27_%CF%84%CE%B7%CF%82_%CE%99%CF%83%CF%80%CE%B1%CE%BD%CE%AF%CE%B1%CF%82_f125.html"

Κατηγορίες: Βασιλείς της Ισπανίας | Οίκος Βουρβόνων | Γεννήσεις το 1886 | Θάνατοι το 1941

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Dansk
- Deutsch
- English
- Esperanto
- Español
- Eesti
- Français
- Galego
- Hrvatski
- Italiano
- עברית
- ქართული
- Latina
- Latviešu
- Nederlands
- 日本語
- ‪Norsk (bokmål)‬
- Polski
- Português
- Русский
- Suomi
- Svenska
- Українська
- 中文